Espressjonijiet sbieħ bil-kelma demm għandna kemm trid. Ħafna minnhom jiddeskrivu l-karattru ta' xi ħadd b'tant preċiżjoni. Xi wħud jesprimu emozzjoni qawwija, speċjalment ir-rabja. U oħrajn jitkellmu fuq ir-relazzjonijiet ta' bejnietna. Bi sħab mas-Servizz Nazzjonali tat-Trasfużjoni tad-Demm, ġbarna dawn l-għaxar idjomi magħrufin sew. Tinsiex, it-talba hi ta' madwar 50 borża demm kuljum. Agħti d-demm. Agħti t-tama. 1. id-demm jiġbed Dawk li jiġu minn xulxin f'xi ħaġa joħorġu jixxiebhu żgur. Tiskanta, ġieli jkollhom l-istess karattru, bid-difetti b'kollox. Min malajr jitilgħulu n-nervi. Ma tridx wisq biex jitlef it-tempra, taqbiżlu ċ-ċinga u jitlef l-erre. Xi ħadd li jieħu kollox bil-kalma. Ma jitmasħanx kif ġieb u laħaq, u b'xejn ma jitbaqbaq. 4. ħadu fuq demm id-dars Ma ħax grazzja miegħu, rah ikrah, rah antipatku, stkerrhu, ma għoġbux. 5. għereq l-għaraq tad-demm Tħabat u bata ħafna. Ħa kedda papali. Ra l-passjoni biex għamel dak li għamel. Ħadlu ħafna flus. Redagħlu flusu, bħal sangisug. Għakksu u ħaqru kemm felaħ. 7. għamillu demmu ilma Baqbqu, inkwetah, irrabjah, infoskah, keddu, qabbiżhielu. Inkazzah bil-kbir, ġabu żibel, kisirlu d-devozzjoni, ġagħlu jidgħi. 8. m'għandux demm miegħu Bniedem li ma tantx jiġbdu, jimbuttah, ma jiggustahx. Ma jissaportihx quddiemu, m'għandux grazzja miegħu. Min hu biered għalkollox, ma jħoss għal ħadd. Jara kemm jara ħtieġa, ma jitqanqalx biex jagħti daqqa t'id. 10. demmu kesaħ Ħa ħasda, qalbu għamlet tikk. Ħa xi aħbar ħażina jew ra ħaġa li ħallietu mbikkem. Taf xi espressjoni oħra bid-demm?
10 idjomi tad-demm